Raġel ta' daqqiet ta' sikkina lil tal-inqas 10 passiġġieri fuq ferrovija f'Tokjo, u darab żewġ persuni serjament. Ir-raġel li għandu 36 sena attakka lill-passiġġieri b'sikkina tard il-Ġimgħa filgħaxija ħdejn l-istazzjon ta' Seijogakuen. Skont l-istazzjoni NHK, is-suspettat ħalla sikkina warajh u ħarab minn fuq il-post. Huwa ġie arrestat fil-Belt Kapitali Ġappuniża. Il-midja lokali rrappurtat li s-suspettat qal lill-pulizija li rrabja meta ra nisa li "dehru kuntenti" u għalhekk ried joqtolhom. Waħda mill-vittmi li hija studenta sofriet ġrieħi serji filwaqt li l-oħrajn ma kellhomx ġrieħi daqshekk gravi. Waħda mill-vittmi telqet minn fuq il-post. Is-suspettat qabeż fuq il-linji tal-ferrovija u ħarab minn fuq il-post filwaqt li l-ekwipaġġ tal-ferrovija ggwida lill-passiġġieri sal-eqreb stazzjon. Il-kriminalità vjolenti fil-Ġappun hija waħda rari. Fil-pajiiż bħalissa hemm miżuri ta' sigurtà stretti f'Tokjo, minħabba li qed tospita l-Olimpjadi li se jintemmu l-Ħadd li ġej.